medieval-data/medieval-latin-ner-HOME-Alcar-sents huggingface dataset:
Notum facimus quod , in nostra presencia constitute , Dyonisia et Sedilia , Agnes et Margareta , sorores , filie quondam domini Johannis , dicti Judas de Couperia , militis , animarum suarum et corporum saluti providere cupientes , ac etiam religionis habitum sub voto castitatis in ecclesia Beate Marie de Portu Regio , Parisiensis dyocesis , assumere intendentes , dederunt coram nobis , pure et simpliciter ac motu proprio , donatione facta inter vivos sine spe revocandi , abbatisse et conventui dicte ecclesie ac religioni earumdem in perpetuum , se cum omnibus bonis que habent in Couperia et alibi , tam mobilia quam immobilia , ubicumque sint et quocumque nomine censeantur .
Et promiserunt dicte Dyonisia , Sedilia , Agnes et Margareta , voluntate spontanea et ex certa scientia , per fidem coram nobis corporaliter prestitam , quod contra ordinationem et donationem predictas , per se aut per alium , non venient in futurum , et quod premissa vel aliquod premissorum nullatenus revocabunt me facient nec procurabunt revocari per alium , aliquo ingenia vel cautela .
In cujus in testimonium , ad petitionem dictarum Dyonisie , Sedilie , Agnetis et Margarete , sigillum Curie Parisiensis presentibus litteris duximus apponendum .
Universis presentes litteras inspecturis , Petrus de Meudonno , miles , et Maria , ejus uxor , salutem in Domino .
Noverunt universi quod nos vendidimus , concessimus et quitavimus ex nunc in perpetuum in manu mortua religiosis mulieribus abbatisse et conventui de Portu Regis , totas terras arabiles quas habebanus apud Boeinville in territorio quod dicitur Sicheval , et omnia et singula que habebamus , tenebamus et percipiebamus ad locum predictum , tam in pressorio , campiparte , censu , redditibus et rebus omnibus aliis et singulis quibuscumque ; que omnia movebant de hereditate dicte domine sita in feodo domini Eustachii , vicecomitis de Mesiaco , pro quator viginti libris parisiensium jam nobis solutis , redditis in pecunia numerata , de quibus tenemus nos pro pagatis penitus et expresse .
rebus , censibus , pressoragio , campiparte predictis , sex libras parisiensium annui redditus non valerent , nos , sex libratas redditus super terra nostra de Meudonno perficere teneremus , nos eisdem religiosis mulieribus , quantum ad hec , et heredes nostras et dictam terram nostram specialiter obligando .
Preterea Agnes , filie dicte domine , ex ipsa domina et defuncto Buchardo de Baseincort quondam ejus marito suscepta , predictam venditionem voluit , concessit , laudavit et ratam habuit et quitavit penitus et expresse , et , de non veniendo contra fidem in manu dicte abbatisse prestitit corporalem .
Nos vero , Eustachius predictus , vicecomes de Mesiaco , predictam venditionem , ut dictum est , in manu mortua factam , ratificamus , volumus , concedimus et laudamus et approbamus ; et promittimus bona fide quod contra nullatenus de cetero veniemus , sed predicta omnia et singula predictis abbatisse et conventui in manu mortua garantizabimus quantum ad nos pertinet et heredes nostros .
Universis presentes litteras inspecturis , ego , Johannes de Latiniaco , aurifaber , burgensis Parisiensis , salutem in Domino .
Noverit universitas vestra quod , cum soror Amicia , abbatissa de Porreis , de voluntate et assensu sui conventus , pietatis intuitu , omni symonia cessante et alia pravitate , Mariam et Agnetem , filias meas minores annis , in moniales in suo monasterio receperit et sorores ; ego , Deum habens pre oculis , considerans quod non sine herede decedit qui monasterium sibi instituit heredem , nolens predictas filias in sua legitima mee hereditatis portione aliquatenus defraudare , disposui de portione eas contingente in modum qui inferius annotatur .
Volo etiam et concedo quod quoddam torcular , situm juxta Meudon , quod appellatur torcular comitis vel de Conteignies , et octo arpenta vinearum in una pecia , et sexagenta solidi parisiensium minuti census , et tres droiture et dimidia ad dictum torcular pertinentes , ad eas et ad monasterium predictum , nomine earumdem , pertineant sub hac forma quod , tempore vendemiarum , spolia sive fructus quatuor arpentorum vinee que juxta dictum pressorium seu torcular possideo , ego et heredes mei libere et quiete , sino aliquo usu seu costuma , ad dictum pressorium pressorabimus in futurum ; et etiam si predicte filie ad etatem duodecim armorum pervenerint et ibidem professionem fecerint , statim predictarum rerum dominium et possessio monasterio sit acquisitum .
Volo etiam et ordino quod ista presens carta , de consensu predicte abbatisse necnon meo , ponatur in disposito apud domum militie Templi Parisiensis , et ibi , adveniente etate predictarum filiarum , videatur quibus , monasterio vel filiabus , prout supradictum est , dominium predictarum rerum et possessio acquiratur .
Nos vero , frater Jacobus , dictus abbas Cisterciensis , et nos , predicta abbatissa , predictam ordinationem volumus , prout supradictum est , et eidem consensimus bona fide , et promisimus quod contra eam nullatenus veniemus aliqua ratione vel privilegio nostris monasteriis indulto vel etiam indulgendo .
Datum anno Domini millesimo ducentesimo sexagesimo quinto , die Martis post « Letare Iherusalem » .
Universis presentes litteras , Officialis Curie Parisiensis , salutem in Domino .
Transcriptum autem hujusmodi litterarum fecimus sub sigillo Curie Parisiensis , salvo jure cujuslibet .
Notum facimus quod in nostra presentia constitutus Johannes de Latigniaco , civis parisiensis , aurifaber , asseruit quod percipiebat ex conquestu suo proprio super quadam domo sita Parisius in vico Eremburgis de Bria , contigua ex una parte domui Radulfi Barbitansoris , et ex alia domui magistri Godiarni de Polonia , clerici , de proprio fundo et censiva dicti Johannis movente , quam domum tenet ad presens Guillelmus de Senonibus , decem solidos parisiensium annui census capitalis , annis singulis duobus terminis , videlicet quinque solidos ad Nativitatem Domini et quinque ad Pascha .
Quos decem solidos recognovit coram nobis ob remedium anime sue in puram et perpetuam elemosinam , donatione inter vivos , ecclessie Beate Marie de Portu Regis , cisterciensis ordinis , Parisiensis diocesis .
In cujus rei testimonium , ad petitionem dicti Johannis , sigillum Curie Parisiensis presentibus litteris duximus apponendum datum anno Domini millesimo ducentesimo sexagesimo septimo , die jovis in vigilia Nativitatis Beati Johannis Baptiste .
Notum facimus universis tam presentibus quam futuris quod nos litteras Mathei , domini de Marly , vidimus in hac verba : Ge Mahi , sires de Marli , fas a savoir a tos cels qui verront ces présentes lettres que par devant moi vindrent Sedile , Agnes et Perronelle , filles jadis Monseignor Jahen Judas de la Coperie , chevalier , et recognurent , etc . . . . .
Actum anno Domini millesimo ducentesimo sexagesimo septimo , apud Parisius .
Notum facimus quod in presentia nostra constituti , Hugo et Herricus , armigeri , fratres , de Villa Stagni asseruerunt quod Johanes de Latiniaco , aurifaber , civis parisiensis , dederat in perpetuum abbatisse et conventui de Portu Regis , et Marie et Agneti , filiabus ejusdem Johannis loca inferius annotata .
Videlicet torcular situm juxta Meudon quod appellatur torcular comitis vel de Contignies ; item quinque arpenta vinearum in una pecia , item sexaginta solidos minuti census , et tres droituras et dimidiam ad dictum torcular pertinentes .
Asseruerunt quod predictus Johannes omnia tenuerat in feodum a dictis fratribus tanquam primis dominis feodi .
In cujus rei testimonium presentibus litteris sigillum Curie Parisiensis , duximus apponendum .
Universis presentes litteras inspecturis , Philippus de Monteforti , miles , filius Philippi , domini Tyri , salutem in Domino .
Noverint universi quod ego , pro domino patre meo et pro me , venditionem et quitationem quas Guido de Bordis et Emmelina , ejus uxor fecerant religiosis mulieribus abbatisse et conventui de Portu Regis , cisterciensis ordinis , diocesis Parisiensis , quarumdam terrarum suarum , pratorum , salicum , campipartis , dominii , census et feodi , de quibus quasdam duximus specialiter exprimandas .
Videlicet tria arpenta terre prope pratum a Lestendart , sex arpenta . . . . .
Ego Johannes , dominus de Monte Capreoli , miles , notum facio ommibus hec visuris quod cum dilecta filia mea , Philippa , sit recepta in ecclesia Beate Marie de Portu-Regis in sanctimonialem et sororem , de assensu Johanne , uxoris mee , dedi et concessi sanctimonialibus dicte ecclesie decem libras parisiensium annui redditus , quamdin filia mea Philippa viveret , percipiendos super redditus meos de Logiis , i n octabis Nativitatis Domini centum solidos , et centum solidos ad festum Sancti Remigii , etc . . . . .
Noveritis quod in presencia nostra constituti Thomas de Chaumusson , miles .
Margareta , ejus uxor , recognoverunt se vendidisse abbatisse et conventui de Portu Regis , quidquid dicti Thomas de Margareta possidebant apud Alnetum at apud Germani Villam , videlicet prata , census , hostisias , redibensias seu droituras et unum hebergamentum apud Alnetum .
Que ommia vendiderant dictis abbatisse et conventui Portu Regis pro precio sexties viginti librarum parisiensium , eisdem jam solutarum .
Nos vero et Margareta , uxor nostra , de rebus predictis . . . . .
venditionem a dicto Thomas et ejus uxore factam laudamus , approbamus admortificamus , salvo tamen nobis et successoribus nostris jure omnimode justicie in locis predictis .
In cujus rei testimonium presentes litteras dictis abbatisse et conventus et eorum monasterio , ad petitionem dictorum Th .
Philippeus , dominus de Guidonis Curia , miles , et Agnes , uxor mea , salutem in Domino .
Noveritis nos dedisse et concessive sorori Ysabelli , filie nostre , moniale de Portu Regis , decem libras turonensium annui redditus , quamdiu dicta Ysabellis vixerit et in habitu monialis permanserit , percipiendas annuatim apud Mardiliacum , etc . . . . .
ego Guillelmus de Boiseria , armiger , notum facio quod ego dedi et concedi abbatisse et conventui de Porrois centum solidos turonensis monete reddendos anno quolibet quoad vixerit soror mea Johanna , soror et monialis dicte abbatie apud Boiseriam , etc . . . . .
Ego , Hugo , dux Burgundie , notum facio presentibus et futuris quod , cum inter dominum Milonem , militem de Sancto Florentino , et uxorem ejus Haalis , filiam domini Mathei defuncti de Astex , ex una parte , et Harmeniart , sororem ejusdem , dominam Sumbernionis cognomine Blanche , relictam Herveii , domini Sumbernionis , et Andream , dominum de Naelles , et Matheum et Hugonem , fratres ejus , liberos Aiglantine , filie dicti Mathei , sororis earundem , ex altera , verteretur discordia de omni hereditate dicti Mathei (quam hereditatem inter se pacifice dividere non poterant) , propter hoc in mea presentia comparuerunt et de illa discordia que erat de predicta hereditate ante me in hunc modum pacificaverunt : videlicet quod dicto Miloni et uxori sue Haalis et heredibus suis remanet omnis villa de Poiz et fortericia cum appenditiis , tam in terris quam nemoribus et feodis et rebus hiis , preter quamdam partem terre et nemoris qui sunt in finagio de Poix et nemoribus de Poix .
Quam terram et quod nemus predictus Milo et uxor ejus Haalis , de consensu Milonis , filii sui , dederunt et concesserunt domine Hermeniarde Sumbernonis et domino Andree de Naelles et Matheo et Hugoni fratribus ejusdem , sicuti et mere de consensu partium posite dividunt .
Preterea adhuc remanet sepedicto Miloni et uxori sue et heredibus suis omnis villa de Corbeton cum appenditiis , tam in feodis quam rebus aliis , et tercia pars Guidonis burgensis de Montebarro cognomine Flameryot , et heredum suorum , et proventus molendini quod est situm apud Montembarrum , et terra de Colommers , et terra de Averunia et de Bainois et de Noirs , cum hominibus et feodis et rebus aliis et vineis , et pedagium de Belna .
Siquidem domine Sumbernionis et domino Andree et Matheo et Hugoni , fratribus ejusdem Andree , remanet omnis villa de Attez cum appenditiis tam terris quam hominibus , nemoribus , feodis et rebus aliis , et fortericia cum crescentia predicte terre et predicti nemoris , sicuti et mere dividunt que sunt in finagio de Poiz , et omnis villa de Vilebarni , cum omnibus feodis et rebus aliis , et terra de Corbleichie et de Charantois , cum appenditiis , feodis et rebus aliis , et due partes Guidonis , burgensis de Montebarro , cognomine Flameryot , et heredum suorum ; et terra de Noigent et de Flavigney et de Chancerose et de Saiterone , cum feodis et omnibus appenditiis et rebus aliis .
Dei gratia Lingonensis episcopus , notum facimus universis presentes litteras inspecturis quod in nostra presentia constitutus Johannes de Neelles , domicellus , recognovit se dedisse et concessisse dilectis sororibus suis Agneti et Aiglantine , monialibus de Rubeomonte , quatuor sexteria frumenti ad mensuram Castellionis annui redditus quamdiu in grangia dicti Johannis de Neelles singulis annis capienda ac reddenda monialibus antedictis in octabis beati Martini hiemalis .
Et altera predictarum monialium sublata de medio , altera superstes dicta quatuor sexteria frumenti quamdiu vixerit annuatim in dicta grangia de Neelles recipiet vel capi faciet et habebit ; ita tamen quod dicta sexteria frumenti quatuor post decessum predictarum monialium ad jus et proprietatem dicti Johannis et ejus heredem revertentur ; et ad mensurandum dictum bladum dicte moniales vel altera earundem vel earum nuntius debent interesse blado supradicto sic mensurato , predictus Johannes vel ejus heredes duci facient predictum bladum apud Rubeummontem , propriis sumptibus , et ibi dictis monialibus vel alteri earum liberari ; et sciendum quod dicte moniales pro predictis quatuor sexteriis frumenti sibi singulis persolvendis , sicut superius est expressum , dictum Johannem et ejus heredes in omnibus et per omnia quittaverunt ; promiserunt quod omnes istas conventiones inviolabiliter per votum suum observare quantum ad hoc , renuntiantes omnibus exceptionibus facti et juris canonici et civilis et omnibus aliis auxiliis quibus dicte conventiones possent impediri .
Dei gratia Lingonensis episcopus , presentibus litteris sigillum nostrum apponi fecimus ad peticionem dictarum monialium et Johannis supradicti .
Nos , Guido , humilis abbas beate Marie de Castellione , et ego Clemens , capellanus de Castro Castellionis , notum facimus presentibus et futuris quod Guillermus de Neellis in presentia nostra recognovit se vendidisse domino Andree de Neellis militi , nepoti suo , omne illud quod habebat vel habere debebat in redditibus frugum scilicet in terciis , in decimis et in omnibus aliis redditibus in tota castellatione de Noheriis castro et de Noheriis villa et de Chapelgrimaul , pro centum libris divionensium jam solutis ; conditione autem tali quod si dictus Guillermus dictam venditionem redimere voluerit usque ad viginti annos , pro dicta summa pecunie rehabebit ; hoc salvo quod dictus Guillermus promisit obligando se dicto militi quod venditiones in manu dicti militis factas ante redemptionem dicte venditionis redimere non posset nec res precipue in manu dicti militis obligatas recognovit preterea dictus Guillermus quod omnia predicta movebant de feodo dicti Andree militis .
Ego , Hugo dux Burgundie , notum facio omnibus presentes litteras inspecturis quod ego excambiavi dilecto et fideli meo Andree , domino de Neelles , et Matheo , fratri suo , quicquid habebam et tenebam apud Colonmerium Siccum et in finagio ejusdem , tam in hominibus quam in justiciis et rebus aliis , et maxime quicquid homines mei de Colonmerio habebant in finagio dicte ville ad illum totum quod dicti dominus Andreas et Matheus , frater suus , de Neeles , habebant vel habere poterant apud Villebarnei , tam in hominibus quam in omnibus rebus aliis , et maxime dotem quam Alaydis , filia domini Willermi de Marrigneyo , militis , tenet relicta scilicet Huonis fratris supradictorum Andree et Mathei apud Vilebarney excepta excasura domine Sumbernionis et here dum suorum si forte contingerit eis evenire in villa de Vilebarney ; teneor vero et promisi eisdem ea que excambiavi eis in dicta villa contra omnes bona fide garantire ; et sciendum est quod neque ego , neque heredes mei , homines illos de Colonmerio qui sunt de excambio , neque heredes ipsorum , neque alios homines , neque heredes ipsorum quos dicti Andreas et Matheus fratres in dominio suo tenebant in dicta villa tempore excambii super nos in aliquo loco , possumus nec debemus de cetero retinere ; et maxime in eadem villa non possumus nec debemus aliquid habere nec reclamare , nisi forte de novo a dominis dicte ville acquisierimus .
Sciendum est preterea quod sepedictus Andreas , dominus de Neelles , illud quod sibi excambiavi in sepedicta villa et in finagio ejusdem de me tenebit in feodum ligium et dictus Matheus , frater suus , partem suam de ipso Andrea similiter in feodum ligium tenebit .
Ego , Hugo , dux Burgundie , notum facio tam presentibus quam futuris quod cum contentio verteretur inter . .
abbatem et conventum Quinciaci , ex una parte , et Johannem , armigerum , dominum de Neellis , ex altera , super hoc quod dictus Johannes petebat , pro se et heredibus suis , justiciam magnam et parvam in grangia et in toto finagio de Marsuil , que est grangia dictorum Quinciacencium ; item super eo quod dictus Johannes denegabat dictis abbati et conventui pasturam in tota terra sua ad usum omnium animalium dicte grangie et pastionem ad pascendum in omnibus nemoribus de Neellis et usuagium ad omnia necessaria sua facienda in totis nemoribus supradictis ; item super eo quod dictus armiger denegabat solvere dictis religiosis novem sextarios avene annui redditus , quos ipsi dicebant se debere percipere in costumis de Neellis , de elemosina patris et predecessorum dicti Johannis .
Tandem , dicto abbate pro se et conventui suo , et dicto Johanne pro se et heredibus suis , coram nobis comparentibus , bonis viris mediantibus , composuerunt in hunc modum , prout dicte partes confesse sunt coram nobis , videlicet quod dicti abbas et conventus recognoscunt dicto Johanni et heredibus suis bonam gardiam in grangia vel in finagio de Marsuil , et justiciam magnam in finagio dicte grangie quemadmodum inferius est expressum : ita tamen quod infra clausuram grangie justiciam magnam vel parvam non habebit ; si vero servientes jurati de Neellis qui capere possunt in dicto finagio de Marsuil et in nemoribus aliquod forefactum in dicto finagio de Marsuil absque societate et presentia servientium dicte grangie acceperint , illud forefactum per juramentum suum adducent in dictam grangiam de Marsuil , nec alibi , et dictis abbati et conventui dampnum suum facient restituere ; et dictus Johannes habebit medietatem emende et dicti abbas et conventus aliam ; nec abbas vel aliquis loco ipsius illam medietatem quam debent habere predicti servientes poterit alicui remittere sed de sua medietate suam faciet voluntatem ; si vero illi qui in finagio forefecerint fuerint religiosi , nobiles vel clerici , vel in ipsorum servitio constituti , abbas predictus vel mandatum ipsius poterit unicuique semel in anno totam emendam remittere si sue placuerit voluntati ; quod si in aperto remiserit , non poterit in occulto levare quin predicti habeant suam partem ; si autem iterum in forefacto capti fuerint legi et ordinationi supradictis dictorum abbatis et Johannis vel ejus heredibus sicut alii subjacebunt ; si autem aliqui vel alique in dicto finagio a predicto Johanne vel ejus servientibus in furco , homicidio vel stupro capti fuerint adducentur in dictam grangiam de Marsuil et si mandatum abbatis judicaverit quod morti debeant subjacere vel membrum perdere nudos et vacuos et adjudicatos deliberabit predicto Johanni vel mandato ejus ad justiciam faciendam .
Verumptamen de judi cio faciendo vel non faciendo , vero vel falso , ad dictum Johannem nichil omnino pertinebit ; quicquid autem servientes predictorum abbatis et conventus in dicto finagio acceperint , ad dictam grangiam adducent si voluerint , et de emenda levanda vel non levanda in eorum erit potestate ; quam si levaverint tota erit libera abbatis et conventus , ita quod nec dictus Johannes nec ejus servientes in ea potuerunt aliquid reclamare ; si vero contigerit servientes dicti Johannis cum servientibus abbatis et conventus in illa grangia commorantibus quemquam in aliquo forefacto simul accipere , abbas vel conventus non possunt de illo forefacto emendam levare , quin illa emenda inter abbatem et conventum et inter Johannem per medium dividatur .
Item voluit et concessit predictus Johannes quod dicti Quinciacenses habeant pasturam variam in futurum in tota terra sua de Neellis et de Baelou ad usum omnium animalium dicte grangie de Marsuil et grangie de Logio ; similiter et animalia de Neellis habeant pasturam vanam in finagio grangie de Marsuil ; ita tamen quod si dicta animalia predictarum grangiarum alicui aliquod dampnum fecerint , debent reddi sine emenda , dummodo dampnum restituatur passo injuriam sine passis ; et quod cito denuncietur dampnum conmissum custodibus dictarum grangiarum qui tunc pro tempore fuerint in eisdem ; de animalibus vero de Neellis erit similiter faciendum ; de animalibus vero villarum que usuariam habent vanam pasturam in finagio de Marsuil et animalia de Marsuil in finagio earumdem villlarum si capiantur a quocumque nulla levabitur emenda ; sed tantummodo dampnum restituere tenebuntur .
Item dicti abbas et conventus in omnibus nemoribus dicti Johannis nullo tempore poterunt habere nisi sexaginta porcos tantum et habebunt dicti Quinciacenses usagium in boscho mortuo ad foagium omnimodum dicte grangie de Marsuil in omnibus nemoribus suis de Neellis et in eisdem nemoribus conmorantes in dicta grangia de Marsuil quocienscumque necesse fuerit poterunt accipere calciaturam cum assiliis et retortis pro quadrigis , quarris et carrucis novis faciendis et veteribus reparandis , et pro istis capiendis et habendis primitus nuntiabunt dicto Johanni vel mandato ejus ; qui Johannes vel ejus mandatum assignabit eos ubi capient omnia supradicta , scilicet calciaturam , assilia et retortas ; quod si non faceret , dicti Quinciacenses sine licentia et occasione capient in dictis nemoribus omnia sibi necessaria superius nominata .
Et si predictus Johannes de nemoribus suis venderet , tenetur et debet dimittere dictis Quinciacensibus et etiam assignare et ostendere usuarium plenarium et omnimodum in ipsis eisdem nemoribus ad omnia capienda , facienda et exercenda supradicta , et tunc debent se abstinere a venditione supradicta ; quod si non faceret dicti Quinciacenses in illa venditione suum haberent usuagium et acciperent ad usum dicte grangie de Marsuil et animalium omnia necessaria superius expressa , non obstante venditione vel contradictione aliquorum dicti vero Quinciacenses .
Si quid juris habebant in nemore dicti Johannis de Bahelou , totum omnino quittaverunt , hoc excepto quod omnia animalia grangiarum de Marsuil et de Logio per planum et nemora de Bahelou ad dictum Johannem pertinentia per vanam pasturam , libere et quiete , pasturabunt , dicti vero Quinciacenses dictum nemus vel instrumenta non possunt dare vel vendere ; quod si facerent , perdent donum vel venditum , et emendam solvent secondum legem Burgundie .
Item voluit et concessit dictus Johannes , et etiam confirmavit , quod dicti abbas et conventus Quinciaci percipiant decetero et recipiant novem sextarios avene annui redditus ad mensuram Castellionis in costumis suis de Neellis , pro elemosina patris sui et antecessorum suorum , qui predictam avenam pro remedio animarum suarum dederant , legaverant et concesserant Quinciacensibus supradictis ; quem locum et avenam ipse Johannes deputavit et assignavit ad percipiendum annis singulis infra festum Omnium Sanctorum .
Nec in contentionibus supradictis per istam amicabilem compositionem sopitis omnibus et determinatis predicti Quinciacenses poterunt aliquid ulterius reclamare nec dictus Johannes vel ejus heredes penitus aliquid revocare ; et si alique littere in posterum invente fuerint per quas possent dicti Quinciacenses plus petere in tota terra dicti Johannis quam in istis presentibus litteris continetur , nullam haberent decetero roboris firmitatem .